Bweranyangi Girls' Senior Secondary School

Bweranyangi Girls' Secondary School somero lya bawala bokka ery'ekisulo nga ligiriza ab'ebibiina by'awakati ne wagulu nga lisinganibwa mu Disitulikiti y'e Bushenyi mu Bitundu By'omubugwanjuba bwa Uganda . 

 Werisinganibwa 
Esomero lino lisinganibwa ku lusozi Bweranyangi  nga liri mu buwanvu ng'otunula wagulu bwa mita 1,600, nga ze fuuti 5,200 mu bitundu by’omu bukiikaddyo bw’ekibuga Bushenyi. Kino kiri nga mu kiromita 4.5, oba ziyite mayiro 3, singa obeera okozesa luguudo, mu bukiikaddyo bw’obuvanjuba bw’ekitundu ky’abasuubuzi ekiri wakati mu Bushenyi.  Bweranyangi eri ku kiromita nga 55 nga ze mayiro 34, singa obeera ku luguudo, mu bugwanjuba bwa Mbarara, ekibuga ekisinga obunene mu kitundu kya Ankole.  Endagiriro y'esomero lino ng'okozesa bibalo ziri 0°33'35.0"S, 30°12'30.0"E (Latitude:-0.559722; Longitude:30.208333). 

 Ebibakwatako 
Okunoonyereza kw'entandikwa ly'esomero lino kuviira ddala ku lusozi Kamukuzi e Mbarara. Mu 1912, ekibiina ky'Abamisani eky'Ekanisa, nga kirina abayizi abawala munaana baabayingiza mu kasisira akaali kazimbiddwa n'omuddo, nebatandikawo esomero eryali limanyikiddwa nga Mbarara Junior School. Ekibiina ekyasooka kyalimu muwala w'Omugabe w’e Ankole n’omu ku bawala ba ssaabaminisita w’e Ankole. 

Esomero lino lyasengulwa neritwalibwa ku lusozi Ruharo, era mu Mbarara, mu 1914, nga lirimu omuwendo gw'abayizi 30. Waaliwo ettaka erisingawo e Ruharo okubayamba okugaziwa. Kino wabula kyateeka esomero ly’abawala okulinaana esomero lya  Mbarara High School, esomero ly’abalenzi eryali litandisewo mu 1911. Bwe baali e Ruharo, erinya ly’esomero lino lyakyusibwa ne lifuuka Mbarara Girls’ Boarding School. Mu 1954, olw'okukyala kw'abayizi okuva mu masomero agaliranyeewo Mbarara High School kyokka nga tebayitiddwa n'obwetaavu bw'okusigala nga beetaaga okugaziwa, esomero ly’abawala lyaddamu okusengulwa ne litwalibwa ku lusozi Bweranyangi e Bushenyi, nga ze kiromita 55, oba mayiro 34 mu bugwanjuba. 

Ku ntandikwa y’emyaka gya 1960, esomero lino lyaweebwa olukusa lw'okutandika esomero ly'emisomo gyawakati, S1 okutuuka ku S4, ate oluvannyuma esomero lyawagulu  S5 okutuuka ku S6. Esomero lya pulayimale lyayawulwa okuva ku lya wakati n'eryawagulu, ng'era leero lisinganibwa okulinaana n’esomero lya siniya nga limannyikiddwa nga  Bweranyangi Primary School, erisomesa abayizi abava ewaka n'ab'ekisulo ng'era ly'abawala bokka. 

 Abaali basomeddeyo nga bamnnyikiddwa 

Abantu abaali basomeddeko mu somero lino abamanyiddwa kuliko: 

 Anne Kansiime, omusanyusa, munakatemba, omuwandiisi, akozesa omukutu gwa youtube era omuzannyi wa ffirimu.  
 Miria Matembe, eyali omubaka wa Paalamenti ya Egatta Amawanga ga Afrika ng'ava mu Uganda.
 Jacqueline Mbabazi, mukyala w'eyaliko Ssaabaminisita Amama Mbabazi era ssentebe w'ekibiina kya National Resistance Movement Women's League.
 Pamela Mbabazi, Pulofeesa wa Yunivasite, omusomesa, era omuddukanya eby'ensoma.
 Janet Museveni, Mukyala wa Pulezidenti wa Uganda okuva mu 1986.
 Mary Karooro Okurut, Minisita wa Uganda avunaanyizibwa ku Mirimu Egy'enjawulo mu Ofiisi ya Ssaabaminisita .
 Victoria Kakoko Sebagereka, munnabyabufuzi era alwanirira eddembe ly'abalina obulwadde bwa  mukenenya

 Abakozi abamannyikiddwa 

 Yoweri Museveni - Pulezidenti wa Uganda yasomesa ku somero lino okumala emyezi ebiri mu 1965. 

 Laba ne 

 Eby'enjigiriza mu Uganda

 Ebijuliziddwaamu 

 Ewalala w'oyinza okubigya 

 Omukutu omutongole
 Omusajja eyasooka okukulira esomero lya Bweranyangi Girls